b"\n_START_ARTICLE_\nZmaj 'ma mlade\n_START_PARAGRAPH_\nZmaj 'ma mlade je poletni kulturni festival, ki je organiziran vsako leto v mesecu avgustu v Postojni, ki ga organizira Zveza dru\xc5\xa1tev Mladinski center Postojna pod pokroviteljstvom ob\xc4\x8dine Postojna in doma\xc4\x8dega kluba \xc5\xa1tudentov. Festival je kola\xc5\xbe razli\xc4\x8dnih kulturnih dogodkov, ki s kakovostnimi prireditvami sku\xc5\xa1a izbolj\xc5\xa1ati kulturno ponudbo mesta poleti.\n_START_SECTION_\nPrireditve\n_START_PARAGRAPH_\nPrireditve na festivalu so ve\xc4\x8dinoma brezpla\xc4\x8dne. Odvijajo se na razli\xc4\x8dnih prizori\xc5\xa1\xc4\x8dih v Postojni, glavni oder pa je postavljen v samo sredi\xc5\xa1\xc4\x8de mesta na Rde\xc4\x8dem trgu. Festival je sestavljen iz tematskih dni: torki so namenjeni \xc5\xa1ovom, srede etno in jazz glasbi, \xc4\x8detrtki so rezervirani za gledali\xc5\xa1ke predstave, petki za starej\xc5\xa1o populacijo, sobote za pop in rock koncerte, nedelje za \xc5\xa1port in ostalo. Vsako sobotno popoldne se izvajajo tudi otro\xc5\xa1ke delavnice, po njih pa so prirejene predstave za otroke."